Siza ukulwisana nosuku lokuntuleka kwamanzi

Ngokwe-DWS kube nokuntuleka kwezimvula futhi kwehla nezinga lamanzi emadamini.
Lokhu sekwenze iziphathi mandla zibeke izinyathelo eziqi nile ukunweba isikhathi sokufika kosuku lokuntuleka kwamanzi, lapho amathangi azobe omile.
IDolobha laseKapa liqala imikhawulo yezinga u-6B. Lokhu kuchaza ukuthi kuzoba nomkhawulo wansuku zonke wamalitha amanzi angama-50 noma  angaphansi kumuntu ngamunye, osekhaya, emsebenzini, esikoleni noma kwenye indawo.
Njengoba idolobha ligxile emizamweni yokulwisana nosuku lokuntuleka kwamanzi, lithe lidinga ukulungiselela isimo lapho lizokwazi ukulawula uhlelo lwedolobha lokuthunyelwa kwamanzi ukuze kuze kufike ubusika.
“Sizokuvala ukuthunyelwa kwamanzi kompompi uma amadamu ethu efika ezingeni elingu-13.5%. Uma izinga lamadamu lifika ku-13.5%, bazoqala ukuvala amapayipi athumela amanzi, ngaphandle kwezindawo zezamabhizinisi ezisemqoka kanye nezikhungo, ezifana nezibhedlela,” ngokulandisa kwedo-lobha esitatimendeni salo.
Uma sekufika lesi sikhathi, izakhamuzi zizokwazi ukuthola amanzi ezizindeni eziphakela ngamanzi edolobheni lonkana. Isakhamuzi ngasinye sizokwabelwa amalitha amanzi anga ma-25 ngosuku.
Idolobha selivule Isikhungo Esisebenza Ngezinhlekelele (i-DOC) ukusebenzisa Uhlelo Lwamanzi Lwenhlekelele, oluzoqala uma sekufike usuku lokuntuleka kwamanzi.
AmapitsiIdolobha selikugxekile ukuse-tshenziswa kwamapitsi futhi lathi ukusetshenziswa kwawo ukuze kuniselwe kuzoba ihora elilodwa kuphela ngoLwesibili kanye nangoMgqibelo, ngaphambi kwehora lesi-9 ekuseni futhi ngemuva kwehora lesi-6 ntambama.
“Ukusetshenziswa kwamapitsi okanye imithombo yama-nzi kufanele kukalwe ngamamitha futhi bonke abakusebenzi-sayo bagcine amarekhodi azo-tholakala uma kufanele ahlo-lwe,” kusho idolobha.
Lengeze ngokuthi izakhamuzi kufanele zithole imvume ku-DWS uma zifuna ukudayisa noma ukuthenga amanzi asemapitsini/nasemithonjeni yamanzi.
Njengomzamo kahulumeni wokulawula ukusetshenzi-swa kwamanzi, i-DWS ithe iziphathimandla zibeke izi-nyathelo eziqinille ukuqikelela ukuthi ukuphakelwa kwamanzi ngendlela ebekelwe imikhawu-lo kuyalandelwa.
Idolobha futhi lisebenzisana nethimba eliqinisekisa uku landelwa komthetho kanye noPhiko Oluphenyayo Olu-khethekile ukuqikelela ukula-ndelwa komthetho.
Ukuthathela izinyathelo abaphula umthetho Umnyango ngokuhlanganyela nedolobha usanda kugasela eMfuleni, ugxile ezenzweni zokusetshenziswa kwamanzi ngokungekho semthethweni.
Lo mkhankaso kuhloswe ngawo ukudingida ukuphu-lwa kwemithetho kwamanje kanye nokulandela imikhawulo yamanzi, futhi uqondiswe ikakhulukazi ezikhungweni eziwasha izimoto ngokungekho emthethweni.
“Ngokwamazinga emikhawulo 6B yedolobha, amanzi kama sipala angaphuzwa ngeke ase-tshenziswe ukuwasha izimoto. Izindawo zokuwasha izimoto ezingekho emthethweni zisebenzisa amanzi amaningi. Abanikazi bezindawo zokuwasha izimoto abaningi basebe-nzisa ompompi abafakelwe umphakathi emabhizinisini abo, abanye basebenzisa amanzi ompompi babo,” kuchaza umnyango.
Nakuba emaningi amanxusa amanzi azimisele asebenzayo ukusiza ukunqanda usuku lokuntuleka kwamanzi,  idolobha licele izakhamuzi ukuba zidlale indima yazo ekongeni amanzi.
“Sifuna bonke abasebenzisa amanzi bajoyine imizamo ye-Dolobha laseKapa,” ngokusho kwePhini likaSodolobha waseKapa u-Ian Neilson.

Amasu okonga amanzi  
•	 Vala	umpompi	uma	uxubha,	ushefa	noma 	ugcoba	insipho	ezandleni 	
•	 Ngena	eshaweni	isikhashana	futhi 	usebenzise	amanzi	amancane	uma	ugeza 	
•	 Gwema	ukusebenzisa	amanzi	athengwayo.
Imoto
•	 Washa	imoto 	yakho	ngebhakede 	nesiphontshi 	kuphela. 	
Amagumbi okugeza
•		 Ngena	eshaweni	esikhundleni	sikabhavu 	
•	 Sebenzisa	amanzi	amancane 	kubhavu 	
•	 Geza	izingane	ezincane	ndawonye
•	 Fulasha	indlu	yangasese	kuphela 	uma	kunephunga
•	 Beka	isitini	endishini	yamanzi 	okufulasha	ukunciphisa 	ukusetshenziswa	kwamanzi. 	
Ekhishini
•	Sebenzisa	usinki	ovalwayo	uma	ugeza 	izitsha,	esikhundleni	sikampompi 	
•	 Sebenzisa	insipho 	yokugeza	izitsha	encane, 	ukugwema	isidingo 	sokuhlambulula 	
•	 Sebenzisa	usinki	ovaliwe 	uma	uhlambulula	imifino, 	esikhundleni	sikampompi 	
•	 Sebenzisa	amanzi	owasebenzise 	ukuhlambulula	izithelo	nemifino	uma 	unisela	izitshalo. 	
Izimbali nesivande 
•	 Nisela	izimbali	uma 	sekupholile
•	 Nisela	izimbali	ngamanzi 		 owasebenzise	ekhishini 		 ukuhlambulula	izithelo 		 nemifino 	
•	 Sebenzisa	umanyolo 		 wemvelo	nongenamakhemikhali	esivandeni. 	
Amalungu	omphakathi	ayacelwa	ukuba 	asebenzise	amamitha	amanzi	ukuhlola 	ukuconsa	kwamanzi	okungabikiwe. 	Funda	imitha	yamanzi	ngaphambi	futhi 	ngemuva	kwesikhathi	esingamahora	amabili, 	uma	engekho	amanzi	aseke	asetshenziswa. 	Uma	imitha	yamanzi	ingasafani,	kuchaza 	ukuthi	kukhona	lapho	econsa	khona.
Izakhamuzi	ziyacelwa	ukuba	zilungise 	ompompi	abaconsayo.	Umpompi	oconsa 	ngesilinganiso	seconsi	elilodwa	umzuzwana 	umosha	amanzi	alinganiselwa	kumalitha 	ayizi-10	220	ngonyaka.
Yini isomiso? Isomiso inhlekelele yemvelo ehambisana nesimo sezulu.
Ingahlasela kakhulu izifunda izinyanga noma iminyaka futhi sinomthelela ekukhiqizweni kokudla, futhi sehlisa iminyaka yokuphila komuntu kanye namandla ezomnotho ezifundeni eziningi noma emazweni wonkana.
